वेलेंटाइन डे उप्पर राजनीतिक रोटियां सेकने दी तैआरी ते पूरी करी गै लैती गेई दी ऐ, इश्क दे साजो सामान दा बाजार बी गर्म होई गेआ ऐ। लम्मी डंडी आह्‌ले गुलाब दे इक फ्ल्ल दी कीमत जेह्‌ड़ी कीमत आमतौर उप्पर दस रूपे तक्कर हुंदी ही, ओह् इस मौके उप्पर 20 थमां लेईऐ 50 रूपे तक्कर छाल मारी चुके दा ऐ। सौ-डेढ सौ रपें तक्कर थ्होई जाने आह्‌ले फुल्लें दे गुच्छें दा मुल्ल सुनिऐ तोहड़े चेहरे दी रंगत उड्डी सकती ऐ। प्रेम दे एहसास गी खूबसूरत लफ्जें च बया करदे बड्डे-बड्डे कार्ड ते निक्के-निक्के भालू दी शक्ल आह्‌ले खड्ढौनें दे मुल्ल ह्‌वा कन्नै गल्लां करा रदे न।